proxectonos/corpus_dominio_legal_administrativo_tmp huggingface dataset:
RESOLUCIÓN do 6 de agosto de 2019 pola que se amplía o crédito dispoñible para os exercicios 2019 e 2020 das bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 14/08/2019

No
Diario Oficial de Galicia
núm. 4, do 7 de xaneiro de 2019, publicouse a Resolución do 10 de decembro de 2018 pola que se dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
No punto cuarto da resolución establécense os créditos dispoñibles, así como que o director xeral do Igape poderá ampliar os créditos, logo de declaración da súa dispoñibilidade nos termos referidos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, mediante resolución publicada para o efecto.
Tendo en conta o elevado número de solicitudes presentadas ao abeiro desta convocatoria, cun notable incremento na base subvencionable solicitada e de proxectos que resultaron favorables tras o informe de todas as solicitudes, precísase un incremento de crédito para atender todas as que contan con informe favorable.
Permite o incremento de crédito a existencia de créditos incluídos no mesmo programa (Galicia Exporta Organismos Intermedios, Galicia Exporta Empresas e Foexga), de exercicio corrente e futuros, circunstancia recollida no artigo 30.2.b) do Decreto 11/2009.
Na súa virtude, e de conformidade coas facultades que teño conferidas,
Artigo único. Ampliar en 651.695,27 €, para o exercicio 2019, e en 910.986,43 €, para o exercicio 2020, o crédito establecido na partida orzamentaria 09.A1.741A.7708, das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, que queda establecido do seguinte xeito:
Santiago de Compostela, 6 de agosto de 2019
EXTRACTO da Resolución do 6 de agosto de 2019 pola que se amplía o crédito dispoñible para os exercicios 2019 e 2020 das bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 14/08/2019

BDNS (Identif.): 433041.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase en 651.695,27 €, para o exercicio 2019, e en 910.986,43 €, para o exercicio 2020, o crédito establecido na partida orzamentaria 09.A1.741A.7708, das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, que queda establecido do seguinte xeito: 1.451.695,27 € para o exercicio 2019 e 6.110.986,43 € para o exercicio 2020.
Santiago de Compostela, 6 de agosto de 2019
ORDE do 24 de xullo de 2019 pola que se dispón a renovación dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 02/08/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta á persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A renovación de Manuel Nores González como vogal representante da Comunidade Autónoma de Galicia no Consello de Administración da Autoridade Portuaria de Marín e Ría de Pontevedra.
Santiago de Compostela, 24 de xullo de 2019
CORRECCIÓN DE ERROS. Resolución do 26 de xullo de 2019, da Dirección Xeral de Educación, Formación Profesional e Innovación Educativa, pola que se ditan instrucións para o desenvolvemento dos ciclos formativos de formación profesional do sistema educativo no curso 2019/20.
Consellería de Educación, Universidade e Formación Profesional — III. Outras disposicións — 14/08/2019

Advertido un erro na citada resolución, publicada no Diario Oficial de Galicia número 151, do 9 de agosto de 2019, cómpre efectuar a oportuna corrección.
Na páxina 36355, no apartado décimo sétimo, punto 3.b), onde di: «incluídos», debe dicir: «inclusivos».
RESOLUCIÓN do 31 de xullo de 2019 de nomeamento de valedor do pobo da Comunidade Autónoma de Galicia.
Parlamento de Galicia — II. Autoridades e persoal — 01/08/2019

En execución do acordo adoptado polo Pleno do Parlamento de Galicia, na sesión que tivo lugar o día 31 de xullo de 2019, e no exercicio das atribucións a min conferidas polo artigo 3.2 da Lei autonómica 6/1984, do 5 de xuño, con esta data e coa miña sinatura acredito o nomeamento de María Dolores Fernández Galiño como valedora do pobo, coas prerrogativas, atribucións, deberes e facultades derivadas da súa condición de alto comisionado do Parlamento de Galicia.
Santiago de Compostela, 31 de xullo de 2019
RESOLUCIÓN do 12 de xullo de 2019, da Xerencia de Xestión Integrada de Ferrol, pola que se anuncia a incorporación ao Consello Asesor de Pacientes da Área de Ferrol da Asociación Gallega de Transplantes Airiños e da Asociación Galega de Lupus Agal.
Servizo Galego de Saúde — III. Outras disposicións — 02/08/2019

De conformidade co disposto na disposición adicional primeira da Orde do 16 de outubro de 2018, pola que se regula a composición e o réxime xurídico de funcionamento dos consellos asesores de pacientes da área, anúnciase a incorporación ao Consello Asesor de Pacientes da Área Sanitaria de Ferrol das seguintes asociacións:
Ferrol, 12 de xullo de 2019
RESOLUCIÓN do 19 de xullo de 2019 pola que se dá publicidade da relación de persoas beneficiarias e importes das axudas de agroambiente e clima (submedida 10.1) e de agricultura ecolóxica (submedidas 11.1 e 11.2) ao abeiro da Orde do 6 de febreiro de 2018.
Fondo Galego de Garantía Agraria — III. Outras disposicións — 02/08/2019

Mediante a Orde do 6 de febreiro de 2018 (DOG núm. 30, do 12 de febreiro), a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 45 da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia e o Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Primeiro. Facer pública a relación de persoas beneficiarias e importes das axudas de agroambiente e clima (submedida 10.1) e de agricultura ecolóxica (submedidas 11.1 e 11.2) na web https://fogga.xunta.gal/ ao abeiro da Orde do 6 de febreiro de 2018.
Segundo. Os beneficiarios terán a disposición o detalle da resolución accedendo ao Portal de axudas PAC na web https://portal-sgapac.xunta.gal/
Terceiro. Contra esta resolución, que non esgota a vía administrativa, poderá interpoñerse recurso de alzada perante o presidente do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16.4 da Lei 39/2015, do 1 de outubro.
Santiago de Compostela, 19 de xullo de 2019
RESOLUCIÓN do 19 de xullo de 2019 pola que se dá publicidade á resolución de concesión das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 02/08/2019

Mediante Resolución do 21 de decembro de 2018 (DOG núm. 7, do 10 de xaneiro de 2019) e Resolución do 18 de xaneiro de 2019 (DOG núm. 20, do 29 de xaneiro) que modifica a anterior, publicáronse as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 e procedeuse a súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, substituíndose a notificación individual pola publicación no Diario Oficial de Galicia e na páxina web do Igape no enderezo www.tramita.igape.es.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión de data 18 de xullo de 2019 da convocatoria 2019.4 das axudas do Igape aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (apartado «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A resolución de data 18 de xullo de 2019 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 19 de xullo de 2019
RESOLUCIÓN do 12 de xullo de 2019 pola que se dá publicidade ás axudas concedidas ao abeiro da Orde do 21 de decembro de 2018 (DOG número 30, do 12 de febreiro de 2019), pola que establecen as bases reguladoras para a concesión, en réxime de concorrencia competitiva, de subvencións a institucións sen fin de lucro e entidades locais galegas, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2019 (código de procedemento CT215A).
Consellería de Cultura e Turismo — III. Outras disposicións — 02/08/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario ao que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria esta resolución notificarase aos interesados consonte o artigo 16 da orde e publicarase no Diario Oficial de Galicia e na páxina web oficial da Consellería de Cultura e Turismo https://www.cultura.gal
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.20.432B.481.2, para institucións sen fin de lucro, e 11.20.432B.460.0, para entidades locais galegas, de «subvencións a institucións sen fin de lucro e entidades locais galegas, destinadas ao finaciamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado».
Santiago de Compostela, 12 de xullo de 2019
Relación de entidades e proxectos subvencionados
I. Institucións sen fin de lucro
II. Entidades locais galegas
RESOLUCIÓN do 15 de xullo de 2019 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2019.
Consellería de Facenda — III. Outras disposicións — 02/08/2019

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2019, que figuran como anexo a esta resolución.
Santiago de Compostela, 15 de xullo do 2019
RESOLUCIÓN do 15 de maio de 2019 pola que se dá publicidade das axudas concedidas ao abeiro da Resolución do 26 de decembro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2019.
Axencia Turismo de Galicia — III. Outras disposicións — 28/05/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 11.A2.761A.460.0, crédito orzamentario 300.000,00 €, que figuran no anexo desta resolución, concedidas ao amparo da Resolución do 26 de decembro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2019.
Santiago de Compostela, 15 de maio de 2019
RESOLUCIÓN do 16 de maio de 2019 pola que se dá publicidade dos convenios de colaboración subscritos no primeiro cuadrimestre de 2019.
Axencia Galega para a Xestión do Coñecemento en Saúde — III. Outras disposicións — 28/05/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación de convenios subscritos pola Axencia Galega para a Xestión do Coñecemento en Saúde nos meses de xaneiro, febreiro, marzo e abril do ano 2019, que se incorpora como anexo a esta resolución.
Santiago de Compostela, 16 de maio de 2019
RESOLUCIÓN do 14 de maio de 2019, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición do tribunal que cualificará as probas de acceso ás ensinanzas artísticas superiores reguladas pola Lei orgánica 2/2006, do 3 de maio, de educación, para as persoas aspirantes que non cumpran o requisito de titulación de bacharelato.
Consellería de Educación, Universidade e Formación Profesional — III. Outras disposicións — 28/05/2019

Unha vez convocado o proceso de acceso e admisión do alumnado ás ensinanzas artísticas superiores de Música, Deseño, de Conservación e Restauración de Bens Culturais, e de Arte Dramática para o curso 2019/20 polas respectivas resolucións do 29 de abril de 2019, da Dirección Xeral de Educación, Formación Profesional e Innovación Educativa, publicadas no
Diario Oficial de Galicia
número 90, do 13 de maio, e de conformidade co establecido nas bases da dita convocatoria, esta consellería
Primeiro. Designar os membros do tribunal que avaliarán e cualificarán as probas de acceso ás ensinanzas artísticas superiores reguladas pola Lei orgánica 2/2006, do 3 de maio, de educación, para as persoas aspirantes que non cumpran o requisito de titulación de bacharelato.
Segundo. Os membros deste tribunal terán dereito á percepción de asistencias de acordo co establecido no capítulo IV do Decreto 144/2001, do 7 de xuño.
Terceiro. Esta resolución entrará en vigor o mesmo día da súa publicación.
Santiago de Compostela, 14 de maio de 2019
RESOLUCIÓN do 16 de maio de 2019 pola que se dá publicidade dos convenios de colaboración subscritos no primeiro cuadrimestre do ano 2019.
Consello da Cultura Galega — III. Outras disposicións — 28/05/2019

Para os efectos previstos no artigo 11 da Lei 4/2006, do 30 de xuño, de transparencia e boas práticas na Administración pública galega, acórdase darlle publicidade aos convenios de colaboración subscritos polo Consello da Cultura Galega, no primeiro cuadrimestre do ano 2019, os cales se relacionan no anexo a esta resolución.
Santiago de Compostela, 16 de maio de 2019
EXTRACTO da Orde do 8 de maio de 2019 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2018 nas universidades do Sistema universitario de Galicia (código de procedemento ED415A).
Consellería de Educación, Universidade e Formación Profesional — III. Outras disposicións — 28/05/2019

BDNS (Identif.): 457148.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2017/18 nas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2017/18.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 222.000,00 €.
Cada premio terá unha dotación máxima de 3.000 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 8 de maio de 2019
ORDE do 11 de maio de 2019 pola que se autoriza unha unidade de educación especial no centro privado Padres Somascos, da Guarda (Pontevedra).
Consellería de Educación, Universidade e Formación Profesional — III. Outras disposicións — 28/05/2019

A titularidade do centro privado (CPR) Padres Somascos, da Guarda, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorización de 1 unidade de educación especial, no centro cuxos datos se sinalan a seguir:
Denominación xenérica: centro privado (CPR).
Denominación específica: Padres Somascos.
Código do centro: 36003960.
Enderezo: r/ Pacífico Rodríguez, 6.
Localidade: A Guarda.
Concello: 36780 A Guarda.
Provincia: Pontevedra.
Titular: Fundación Educere.
Composición resultante:
Educación infantil (2º ciclo): 3 unidades.
Educación primaria: 6 unidades.
Educación secundaria obrigatoria: 4 unidades.
Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de maio de 2019
EXTRACTO da Orde do 14 de maio de 2019 pola que se establecen as bases reguladoras para a concesión das bolsas de formación de persoas expertas en cooperación internacional para o desenvolvemento e se convocan para o ano 2019 (código de procedemento PR809A).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2019

BDNS (Identif.): 456904.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Persoas beneficiarias
As persoas beneficiarias das bolsas serán persoas tituladas universitarias e con veciñanza administrativa en Galicia.
Segundo. Obxecto
Estas bases teñen por obxecto regular a convocatoria de seis bolsas para a formación de persoas expertas en cooperación internacional para o desenvolvemento.
Os destinos das bolsas serán en Santiago de Compostela, na sede da Dirección Xeral de Relacións Exteriores e coa Unión Europea (en diante, Dirección Xeral) ou no exterior, nas unidades de cooperación no exterior (UCE) da Axencia Española de Cooperación Internacional para o Desenvolvemento.
As bolsas reguladas nesta orde concederanse en réxime de concorrencia competitiva e baixo os principios de publicidade, obxectividade, transparencia, igualdade, non-discriminación, eficacia e eficiencia.
Terceiro. Bases reguladoras
Orde do 14 de maio de 2019 pola que se establecen as bases reguladoras para a concesión das bolsas de formación de persoas expertas en cooperación internacional para o desenvolvemento e se convocan para o ano 2019 (código de procedemento PR809A).
Cuarto. Importe
Para conceder estas bolsas destínase un crédito de 98.485,52 €, que se distribuirá do seguinte xeito: 41.161,84 € para o ano 2019 e 57.323,68 € para o ano 2020.
O importe da bolsa será de 1.200 € brutos mensuais, no caso de que os destinos sexan no exterior e 1.000 € brutos mensuais, no caso de que os destinos sexan na sede da Dirección Xeral, que se farán efectivos polo importe líquido tras realizar a retención fiscal e da cota obreira que corresponda na conta bancaria que sinale a persoa beneficiaria da bolsa. Os meses serán considerados en todos os casos de 30 días.
As persoas bolseiras destinadas no exterior recibirán, en concepto de aboamento dos gastos de viaxe, primeiro establecemento, visados, vacinación, seguros, desprazamentos internos ou calquera outro necesario no desenvolvemento da bolsa, unha contía máxima de 3.000 € para cada un dos destinos propostos, que lles será aboada con anterioridade á primeira mensualidade da bolsa.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no Diario Oficial de Galicia.
Santiago de Compostela, 14 de maio de 2019
RESOLUCIÓN do 2 de maio de 2019, da Dirección Xeral de Administración Local, pola que se fan públicas as axudas concedidas ao abeiro da Orde do 4 de decembro de 2017 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2018, de forma individual e mediante o sistema de xestión compartida (Diario Oficial de Galicia número 5, do 8 de xaneiro).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2019

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos ditos preceptos legais,
Publicar no Diario Oficial de Galicia as axudas concedidas en virtude da Orde do 4 de decembro de 2017 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2018, de forma individual e mediante o sistema de xestión compartida.
O importe total das subvencións ascende a 2.385.768,46 €, con cargo á aplicación orzamentaria 05.23.141A.760.2 correspondente aos orzamentos xerais da Comunidade Autónoma de Galicia para o ano 2018, distribuída entre as entidades beneficiarias e polas respectivas contías que se relacionan no anexo desta resolución.
Santiago de Compostela, 2 de maio de 2019
RESOLUCIÓN do 2 de maio de 2019, da Dirección Xeral de Administración Local, pola que se fan públicas as axudas concedidas ao abeiro da Orde do 15 de decembro de 2017 pola que se establecen as bases reguladoras e a convocatoria de subvencións para o ano 2018, en réxime de concorrencia non competitiva, dentro do Plan específico de acción comunitaria, destinado a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (Diario Oficial de Galicia número 4, do 5 de xaneiro).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2019

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos ditos preceptos legais
Publicar no Diario Oficial de Galicia as axudas concedidas en virtude da Orde do 15 de decembro de 2017 pola que se establecen as bases reguladoras e a convocatoria de subvencións para o ano 2018, en réxime de concorrencia non competitiva, dentro do Plan específico de acción comunitaria, destinado a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (DOG núm. 4, do 5 de xaneiro), por un importe total de 998.511,56 €, con cargo á aplicación orzamentaria 05.23.141A.781.0, nas contías e entidades beneficiarias que se relacionan no anexo desta resolución.
Santiago de Compostela, 2 de maio de 2019
RESOLUCIÓN do 2 de maio de 2019, da Dirección Xeral de Administración Local, pola que se fan públicas as subvencións concedidas en virtude da Orde do 21 de decembro de 2017, pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2018, de forma individual e mediante o sistema de xestión compartida, destinadas a entidades locais da Comunidade Autónoma de Galicia (Diario Oficial de Galicia número 9, do 12 de xaneiro).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2019

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario ao que se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos ditos preceptos legais
Publicar no Diario Oficial de Galicia as subvencións concedidas en virtude da Orde do 21 de decembro de 2017 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2018, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG núm. 9, do 12 de xaneiro).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 21 de decembro de 2017, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 2 de maio de 2019
EXTRACTO da Resolución do 29 de xullo de 2019 pola que se dá publicidade do Acordo do Consello de Dirección que aproba as bases reguladoras das axudas do Igape para a incorporación de novos titulados a actividades de mellora competitiva das empresas (programa Profesionais 4.0), cofinanciadas polo Fondo Social Europeo no marco do programa operativo FSE Galicia 2014-2020, e se convocan para o ano 2019 en réxime de concorrencia competitiva (código de procedemento IG502A).
Instituto Galego de Promoción Económica — III. Outras disposicións — 06/08/2019

BDNS (Identif.): 469095.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Entidades beneficiarias
a) As empresas con dúas ou máis persoas empregadas por conta allea equivalentes a tempo completo no momento da solicitude que sexan sociedades con personalidade xurídica propia ou persoas autónomas e que teñan un centro de traballo en Galicia no cal se vaia realizar o proxecto.
b) Os organismos intermedios de carácter empresarial de Galicia. Entenderanse como tal para os efectos destas axudas as entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa ou clústeres empresariais.
Segundo. Obxecto
O obxecto das axudas é a incorporación, titorizada e con garantías de formación, de novos titulados universitarios e de formación profesional ás empresas ou a outras entidades de soporte para realizar traballos que melloren as capacidades do tecido empresarial.
Terceiro. Bases reguladoras
Resolución do 29 de xullo de 2019 pola que se dá publicidade do Acordo do Consello de Dirección que aproba as bases reguladoras das axudas do Igape para a incorporación de novos titulados a actividades de mellora competitiva das empresas (programa Profesionais 4.0), cofinanciadas polo Fondo Social Europeo no marco do programa operativo FSE Galicia 2014-2020, e se convocan para o ano 2019 en réxime de concorrencia competitiva (código de procedemento IG502A).
Cuarto. Importe
Os créditos dispoñibles para concesións nesta convocatoria aboaranse con cargo ás seguintes aplicacións orzamentarias, polos seguintes importes e con cargo aos seguintes exercicios:
Aplicación orzamentaria 09.A1.741A.4709: 350.000 € con cargo ao ano 2019, 700.000 € para o ano 2020 e 350.000 € para o ano 2021.
Aplicación orzamentaria 09.A1.741A.4815: 150.000 € con cargo ao ano 2019, 300.000 € para o ano 2020 e 150.000 € para o ano 2021.
Quinto. Prazo de presentación de solicitudes
O prazo de presentación de solicitudes será de dous meses desde o día seguinte á publicación da resolución de convocatoria no Diario Oficial de Galicia.
Santiago de Compostela, 29 de xullo de 2019
CORRECCIÓN DE ERROS. Orde do 15 de xullo de 2019 pola que se establecen as bases reguladoras e se procede á convocatoria de bolsas destinadas ao alumnado das universidades do Sistema universitario de Galicia que participa en programas de mobilidade con países extracomunitarios no curso 2019/20 (código de procedemento ED441B).
Consellería de Educación, Universidade e Formación Profesional — III. Outras disposicións — 06/08/2019

Advertido erro na orde indicada, publicada no
Diario Oficial de Galicia
nº 142, do 29 de xullo de 2019, é necesario efectuar a seguinte corrección:
Na páxina 34568, no apartado 1 do artigo 9, obrigas das universidades, onde di:
«• Titulación na que está matriculado/a o/a alumno/a no curso 2018/19.
• Nota media do seu expediente académico a data do 30 de abril de 2018, obtida de acordo cos parámetros reflectidos no protocolo de colaboración subscrito con data do 27 de xuño de 2011, entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a valoración dos expedientes académicos, cuxa publicación no DOG foi acordada pola Resolución da Secretaría Xeral Técnica da Consellería de Educación e Ordenación Universitaria do 15 de setembro de 2011 (DOG do 30 de setembro) e na Resolución do 13 de febreiro de 2012, da Secretaría Xeral de Universidades, pola que se dispón a publicidade do acordo da Comisión de seguimento do protocolo de colaboración entre a Consellería de Cultura, Educación e Ordenación Universitaria e as universidades de Santiago de Compostela, A Coruña e Vigo para a valoración de expedientes académicos»,
Debe dicir:
«• Titulación na que está matriculado/a o/a alumno/a no curso 2019/20.
• Nota media do seu expediente académico a data do 30 de abril de 2019, obtida de acordo cos parámetros reflectidos no protocolo de colaboración subscrito con data do 27 de xuño de 2011, entre a Consellería de Educación e Ordenación Universitaria e as universidades de Santiago de Compostela, A Coruña e Vigo para a valoración dos expedientes académicos, cuxa publicación no DOG foi acordada pola Resolución da Secretaría Xeral Técnica da Consellería de Educación e Ordenación Universitaria do 15 de setembro de 2011 (DOG do 30 de setembro) e na Resolución do 13 de febreiro de 2012, da Secretaría Xeral de Universidades, pola que se dispón a publicidade do acordo da Comisión de Seguimento do protocolo de colaboración entre a Consellería de Cultura, Educación e Ordenación Universitaria e as universidades de Santiago de Compostela, A Coruña e Vigo para a valoración de expedientes académicos».
RESOLUCIÓN do 22 de xullo de 2019 pola que se dá publicidade da Resolución do 19 de xullo de 2019 pola que se modifica a encomenda á Empresa Pública de Servizos Agrarios Galegos, S.A. (Seaga), para a retirada, esteladura ou empillamento e venda da madeira das árbores situadas no dominio público das marxes das estradas de titularidade autonómica de Galicia.
Axencia Galega de Infraestruturas — III. Outras disposicións — 01/08/2019

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte modificación da encomenda coas seguintes características:
Resolución do 19 de xullo de 2019 da Axencia Galega de Infraestruturas pola que se modifica a encomenda de prestacións de servizos á Empresa Pública de Servizos Agrarios Galegos S.A. (Seaga), para a retirada, esteladura ou empillamento e venda da madeira das árbores situadas no dominio público das marxes das estradas de titularidade autonómica de Galicia.
-Orzamento adicional: 1.645.217,84 €.
Santiago de Compostela, 22 de xullo de 2019
DECRETO 94/2019, do 18 de xullo, polo que se aproba o cambio de titularidade a prol do Concello de Mondariz da EP-4307, acceso á igrexa de Sabaxáns.
Consellería de Infraestruturas e Mobilidade — III. Outras disposicións — 01/08/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Mondariz solicita á Deputación Provincial de Pontevedra o cambio de titularidade da estrada provincial EP-4307 acceso á igrexa de Sabaxáns, Mondariz, logo de que a deputación acometa o proxecto de acondicionamento da EP-4307, acceso á igrexa de Sabaxáns, Mondariz.
A Deputación Provincial de Pontevedra no Pleno da Corporación Provincial levado a cabo o día 28.12.2018 aceptou o cambio de titularidade proposto.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día dezaoito de xullo de dous mil dezanove,
Artigo 1
Aprobar o cambio de titularidade a prol do Concello de Mondariz da estrada EP-4307 acceso á igrexa de Sabaxáns, Mondariz.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Mondariz deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Correspóndelle ao Concello de Mondariz, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, dezaoito de xullo de dous mil dezanove
CORRECCIÓN DE ERROS. Orde do 1 de xullo de 2019 pola que se actualiza con efectos do 1 de xullo de 2019 a contía das retribucións do persoal ao servizo da Administración autonómica.
Consellería de Facenda — III. Outras disposicións — 01/08/2019

Advertidos erros na referida orde, publicada no DOG núm. 127, do 5 de xullo de 2019, cómpre facer a seguinte corrección:
Na páxina 31767, substitúese o número 3 do anexo XVI polo seguinte:
3. Complemento xeral de posto.
RESOLUCIÓN do 23 de xullo de 2019, da Dirección Xeral de Patrimonio Natural, pola que se dá publicidade do encargo ao medio propio Tecnologías y Servicios Agrarios, S.A., S.M.E., M.P. (Tragsatec), do servizo técnico cualificado para a redacción do proxecto de rexeneración do bosque de ribeira, eliminación de vexetación alóctona invasora e consolidación de marxes na ZEC río Tea, executado durante o exercicio 2018.
Consellería de Medio Ambiente, Territorio e Vivenda — III. Outras disposicións — 01/08/2019

Pola presente resolución do 23 de xullo de 2019, da directora xeral de Patrimonio Natural, dáse publicidade da Resolución do 7 de xuño de 2018, da conselleira de Medio Ambiente e Ordenación do Territorio, pola que se encarga ao medio propio Tecnologías y Servicios Agrarios, S.A., S.M.E., M.P., o servizo ténico cualificado para a redacción do proxecto de rexeneración do bosque de ribeira, eliminación de vexetación alóctona invasora e consolidación de marxes na ZEC río Tea.
– Actividade: redacción do proxecto de rexeneración do bosque de ribeira, eliminación de vexetación alóctona invasora e consolidación de marxes na ZEC río Tea.
– Natureza e alcance da xestión encargada: este encargo ten natureza intersubxectiva ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio instrumental da Administración, segundo o disposto nos artígos 47 e 48 da Lei 16/2010, de 17 de decembro, de organización e funcionamento da Administración xeral e do sector público de Galicia.
– Prazo de vixencia: do 21 de xuño de 2018 ao 16 de xullo de 2018.
– Financiación: tramitouse con cargo aos orzamentos da Comunidade Autónoma de Galicia para o ano 2018, cun orzamento de execución de 4.454,82 €, con cargo á aplicación orzamentaria 07.03.541B.601.3. A actuación foi cofinanciada nun 75 % polo Fondo Europeo de Desenvolvemento Rexional (Feder) do programa operativo interreg V-A España-Portugal (POCTEP) 2014-2020.
Santiago de Compostela, 23 de xullo de 2019
RESOLUCIÓN do 15 de xullo de 2019, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición da comisión de selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2018/19.
Consellería de Educación, Universidade e Formación Profesional — III. Outras disposicións — 01/08/2019

A Orde da Consellería de Educación, Universidade e Formación Profesional, do 26 de xuño de 2019, pola que se convocan os premios de educación secundaria obrigatoria ao esforzo e á superación persoal correspondentes ao curso 2018/19 (DOG do 10 de xullo), establece no seu artigo 12 que a persoa titular da Dirección Xeral de Educación, Formación Profesional e Innovación Educativa designará unha comisión formada por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación. O presidente ou a presidenta deberá ser un subdirector xeral ou unha subdirectora xeral, ou un inspector ou unha inspectora de educación.
De conformidade co establecido no citado artigo 12 e na disposición derradeira primeira da citada Orde do 26 de xuño de 2019,
Primeiro. Designar os membros da comisión de selección das persoas candidatas aos premios de educación secundaria obrigatoria ao esforzo e á superación persoal correspondentes ao curso 2018/19, que valorarán os méritos das persoas participantes.
Segundo. Facer pública a súa composición, que figura no anexo a esta resolución.
Terceiro. Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de xullo de 2019
Titulares:
Presidenta: M. Carmen Cimadevila Cea, subdirectora xeral de Inspección, Avaliación e Calidade do Sistema Educativo.
Vogais:
– María del Carmen Areán Vázquez, inspectora de educación.
– María Magdalena Duarte Blanco, inspectora de educación.
– María Adoración de la Fuente Fernández, inspectora de educación.
Suplentes:
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial.
Vogais:
– José Fernando Carrasco Mera, inspector de educación.
– Patricia Elena Gens Autrán, inspectora de educación.
– María Elena Urtiaga Estévez, inspectora de educación.